آختارما موتورو گوگل، "دونیانین ان دگرلی برند‌لری" لیسته‌سینده 6 ایلدیر ذیروه‌ده یئر آۀان تکنولوژی شیرکتی اپلی گئریده بوراخا‌راق ذیروه‌یه یوکسلدی.
باغیمسیز دانیشمانلیق فیرماسی برند فینانسین یاییملادیغی 2017.جی ایلین گلوبال 500 آدلی راپورا گؤره، گوگل‌ین برند دگری گئچن ایله مقایسه‌ده یوزده 24 آرتیشلا 109،5 میلیارد د‌لارا یوکسه‌له‌رک دونیانین ان قیمت‌لی مارکاسی اولدو.
بو ایل مارکا دگری 107،1 میلیارد د‌لارا دوشن اپل ایسه، دونیانین ان قیمت‌لی برندلری سیرالاماسیندا ایکینجی سیرایا گئریله‌دی.
دونیانین ان قیمت‌لی مارکا‌لاری لیسته‌سینده آمریکا‌لی آمازون شیرکتی ایسه بو ایل 106،4 میلیارد د‌لارلا اوچونجو سیرا‌داکی یئرینی قورودو.
لیسته‌ده دؤردونجو سیرادا آمریکا تله‌کمونیکاسیون شبرکتی ای‌تی‌&تی، بئشینجی سیرادا مایکروسافت و آلتینجی سیرادا سامسونگ یئر آلیرکن، بیر باشقا آمریکا‌ شیرکتی وریزون یئددینجی، پراکنده زنجیری والمارت سککیزینجی، فیسبوک دوققوزونجو و چین‌لی بانکچی‌لیق شرکتی ای‌سی‌بی‌سی اونونجو اولدو.
